Foto: AP IShID terrorchilik tashkiloti yetakchisi Abu Bakr al-Bag‘dodiyning joylashgan o‘rni aniqlandi, deb ma’lum qilgan Iroq bosh vaziri Haydar al-Obodiy France24 telekanaliga. "U yakkalangan va harakatlanishi cheklangan", deb ma’lum qilgan telekanal al-Obodiyga iqtibos keltirgan holda tvitterda. Iroq bosh vaziri bilan suhbatning boshqa tafsilotlari keltirilmagan. Dekabr o‘rtalarida Iroq maxsus kuchlari qo‘mondoni Fozil Barvariy al-Bag‘dodiy Mo‘suldagi yer osti bunkerida yashirinayotganini ma’lum qilgandi. Avvalroq AQSh Davlat departamenti al-Bag‘dodiy haqidagi ma’lumot uchun mukofot pulini 25 mln dollargacha oshirgandi. Asl ismi Ibrohim Avad Ibrohim al-Badriy bo‘lgan al-Bag‘dodiy birinchi marta ommaviy ravishda 2014 yil iyulda Mo‘suldagi masjidda ko‘rinish bergan. O‘shandan keyin OAVda uning yo‘q qilingani haqida bir necha xabarlar paydo bo‘lgan, biroq bu xabarlar tasdig‘ini topmagan.